als_Latn dik_Latn fuv_Latn
Fondi Monetar Ndërkombëtar thotë se është goditur nga një sulm i sofistikuar kibernetik.
Zyrtarët e fondit dhanë pak hollësi, por deklaruan se sulmi në fillim të këtij viti ka qenë një shkelje e madhe e sistemeve të tij, raporton gazeta New York Times.
Zyrtarët e sigurisë kibernetike thanë se hakimi ka qenë projektuar për të instaluar programe për të krijuar një “prani të brendshme dixhitale”.
FMN-ja, që ruan të dhëna ekonomike të ndjeshme rreth shumë vendeve, deklaroi se operacionet e saj ishin plotësisht funksionale.
Sulmi kibernetik ndodhi para disa muajsh dhe ndodhi para se ish shefi i FMN-së Dominique Strauss-Kahn të arrestohet për akuzat e ngacmimit seksual.
“Mund të konfirmoj që po hetojmë një incident,” tha zëdhënësi David Hawley.
“Nuk jam në një pozicion të komentoj më tepër mbi madhësinë e incidentit kibernetik.”
Gazeta New York Times tha se stafi i FMN-së është në dijeni të ndërhyrjes të mërkurën përmes një emaili, por se Fondi nuk ka bërë asnjë njoftim publik.
(Herë të lexuara: 223)
als_Latn als_Latn als_Latn als_Latn als_Latn als_Latn als_Latn als_Latn als_Latn